周敬心

周敬心（），山東人，明朝政治人物。

生平
其為太學生出身。洪武二十五年（1392年）朱元璋詔求通曉歷數者《明史》（卷139）：“周敬心，山東人，太學生也。洪武二十五年，詔求曉歷數者，敬心上疏極諫，且及時政數事。”，其上言陳述“方今力役過煩，賦斂過厚。教化溥而民不悅；法度嚴而民不從”，并歷數胡惟庸案、空印案、藍玉案等，指責朱元璋“薄德而任刑”《明史》（卷139）：“臣聞國祚長短，在德厚薄，不在歷數。三代尚矣，三代而下，最久莫如漢、唐、宋，最短莫如秦、隋、五代。其久也以有道，其短也以無道。陛下膺天眷命，救亂誅暴。然神武威斷則有余，寬大忠厚則不足。陛下若效兩漢之寬大，唐、宋之忠厚，講三代所以有道之長，則帝王之祚可傳萬世，何必問諸小道之人耶？臣又聞陛下連年遠征，北出沙漠，為恥不得傳國璽耳。昔楚平王時，琢卞和之玉，至秦始名為「璽」，歷代遞嬗，以訖後唐。治亂興廢，皆不在此。石敬瑭亂，潞王攜以自焚，則秦璽固已毀矣。敬瑭入洛，更以玉制。晉亡入遼，遼亡遺於桑乾河。元世祖時，劄剌爾者漁而得之。今元人所挾，石氏璽耳。昔者三代不知有璽，仁為之璽，故曰「聖人大寶曰位，何以守位曰仁。」陛下奈何忽天下之大璽，而求漢、唐、宋之小璽也？方今力役過煩，賦斂過厚。教化溥而民不悅；法度嚴而民不從。昔汲黯言於武帝曰：「陛下內多欲而外施仁義，奈何欲效唐、虞之治乎？」方今國則願富，兵則願強，城池則願高深，宮室則願壯麗，土地則願廣，人民則願眾。於是多取軍卒，廣籍資財，征伐不休，營造無極，如之何其可治也？臣又見洪武四年錄天下官吏，十三年連坐胡黨，十九年逮官吏積年為民害者，二十三年罪妄言者。大戮官民，不分臧否。其中豈無忠臣、烈士、善人、君子？於茲見陛下之薄德而任刑矣。水旱連年，夫豈無故哉！”。

参考文献

Z
Z
J敬心